רון לשם

רון לשם (נולד ב-20 בדצמבר 1976) הוא סופר, תסריטאי ועיתונאי ישראלי, חתן פרס ספיר לספרות ופרס יצחק שדה לספרות צבאית. כיהן כסמנכ"ל ומנהל התוכניות ב"קשת". לשם גדל בגבעתיים, בנם של זיוה וגדעון לשם (מנכ"ל מכון מור). כנער שימש במגוון תפקידים בתוכניות טלוויזיה, שירת בצה"ל בחיל המודיעין ביחידה 8200. בשנים 1998 - 2002 שימש חבר מערכת העיתון "ידיעות אחרונות". כיהן כרכז הכתבים של העיתון ומילא שורה של תפקידי עריכה וכתיבה. במסגרת המגזין "שבעה ימים" ליווה את האינתיפאדה השנייה בסדרת כתבות צבע נוקבות שזכו להד ציבורי נרחב והביאו את צלקות הלחימה מהשטח, דרך עיני גיבורים וקורבנות. בספטמבר 2002 הצטרף ל"מעריב", שימש סגן העורך הראשי וראש אגף החדשות, וכן ערך את אתר האינטרנט של העיתון. בטורים שכתב הצביע על כוחו וחובתו של העיתונאי להיאבק על אמת סובייקטיבית ערכית ולנסות להסיט את ההיסטוריה ממסלולה. הוא ניתח את הצלחתן של העיתונאיות שלי יחימוביץ' וכרמלה מנשה במהלך שהביא ליציאת צה"ל מלבנון, וכתב על עצמו "אני הייתי מאלה שטעו, השליטה בדרום לבנון נראתה אז בעיניי כמחיר שמוכרחים לשלם". מאמרים אחרים הקדיש לפערים החברתיים המעמיקים בחברה הישראלית. תחת הכותרת "את מי אנחנו שולחים למות למעננו?", תיאר את התרחקותה המתמשכת של "ישראל הראשונה" מצה"ל, בעוד יחידות השדה בצבא הולכות ונשענות בהדרגה, לדבריו, על עניים וילדי פריפריה, עולים חדשים, ודתיים. בשנת 2005 יצא לאור, בהוצאת זמורה-ביתן ובעריכתה של נועה מנהיים, ספר הביכורים שלו, "אם יש גן עדן", המגולל את סיפורו של סג"ם (אחר כך סגן) לירז ליברטי, המכונה "ארז", מפקד צוות בפלוגת ההנדסה בחטיבת חי"ר (לאורך הספר נרמז לא פעם שמדובר בפלוגת ההנדסה של חטיבת גבעתי) המוצב עם צוותו במוצב הבופור בשנה האחרונה לשהות צה"ל בדרום לבנון. הספר, שנכתב דרך עיני דור החיילים של סוף שנות התשעים, בא להכות על חטא, לסגור את החשבון הפתוח, תוך הארה ביקורתית של הסתמיות, האבסורד, והמחיר הקשה מנשוא של הקיבעון. גישה זו עומדת לניתוח ביקורתי במסגרת קורסים אותם הוא מעביר במרכז הבינתחומי הרצליה, בתחומי העריכה העיתונאית. על הרומן "אם יש גן עדן" זכה לשם בפרס ספיר לספרות לשנת 2006. הספר זכה גם בפרס יצחק שדה לספרות צבאית לשנת 2006,כמו כן שירו של אייל גולן "אם יש גן עדן" נכתב על ידי דורון מדלי בהשראה מהספר. בשנת 2007 יצא סרט הקולנוע "בופור" בבימויו של יוסף סידר, המבוסס על רומן זה. הסרט זכה בפברואר 2007 בפרס "דב הכסף" בקטגוריית הבמאי הטוב ביותר בפסטיבל ברלין ובפברואר 2008 היה מועמד לפרס אוסקר בקטגוריית הסרט הזר הטוב ביותר. בשנת 2011 העלה תיאטרון הבימה גרסה בימתית של הספר, במסגרת הצגת התיאטרון הנושאת את שם הספר, "אם יש גן עדן", בבימויו של משה קפטן ובכיכובם של השחקנים עוז זהבי, עופר שכטר, יוסף סוויד ואחרים. בין סדרות הדרמה שכתב והיה שותף ליצירתן: "תא גורדין" (2011), "אופוריה" (2012). "תא גורדין" עובדה לגרסה אמריקאית ששודרה ב-NBC בשם "Allegiance", ולגרסה קוריאנית ששודרה ב-KBS תחת השם Spy. גרסת המקור הישראלית הוכתרה על ידי מגזין התרבות של הגארדיאן הבריטי לאחת משש סדרות הדרמה הבינלאומיות הטובות ביותר לשנת 2012. לשם נטל חלק בעיבוד הגרסה האמריקאית ל"אופוריה", שעלתה לשידור ברשת HBO ביוני 2019. הסדרה חודשה לעונה שנייה. בשנת 2019 כתב ביחד עם הבמאי ירון זילברמן את התסריט לסרט הקולנוע "ימים נוראים", שזכה בפרס אופיר לסרט העלילתי הטוב ביותר באותה השנה. בקיץ 2019 החלו צילומי "הסהר הפורה", סדרה אמריקאית-צרפתית אותה כתב ביחד עם שותפו עמית כהן, עבור גופי השידור הולו וארטה ועוסקת במלחמת האזרחים בסוריה. יחד עם כהן ודניאל אמסל כתב חמש סדרות שונות, ובין היתר כתב במשך כעשור את תסריט הסדרה "שעת נעילה", ששידורה החל באוקטובר 2020 ונחשבת לסדרת הדרמה היקרה ביותר שהופקה לטלוויזיה הישראלית. בנוסף, כתבו השלושה את הסדרה "בוגד" שעלתה בהוט בנובמבר 2022. בשנת 2023 עלתה ברשת 13 סדרת הדרמה שמיים אדומים שנכתבה בהשראת הספר של דניאל שנער. בנוסף תעלה במשך השנה בקשת 12 סדרת הריגול "הראש" בכיכובם של יהודה לוי יעל אלקנה ואושרי כהן. וילד רע בהוט סיפור חייו של הקומקאי דניאל חן. בשנת 2024 ,עלתה בהוט ,הסדרה רוח צפונית, בכיכוב לוסי איוב ויניב ביטון. לשם נבחר על ידי מגזין "ליברל" לאחד ממאה המשפיעים בישראל לשנת 2019. ספרו השלישי, "יפים כמו שהיינו", יצא לאור בספטמבר 2019 בהוצאת זמורה ביתן. בין התפקידים הניהוליים שמילא: סמנכ"ל התוכניות ב"קשת" (2005-2009), מפיק ואיש פיתוח באולפני הסרטים "לג'נדרי" בלוס אנג'לס (2014–2017). בספטמבר 2013 נישא בבוסטון לבן זוגו, אורן גנור, מנתח ילדים בבית החולים לילדים של בוסטון ומרצה בבית הספר לרפואה של הרווארד, המתמחה בשחזור איברים. השניים הכירו בעת שירותם הצבאי ביחידה 8200, בשנת 1999. בשנת 2022 נולדה לשניים בת. לשם מתגורר בארצות הברית. אם יש גן עדן (רומן, 2005) מגילת זכויות הירח (רומן, 2009) יפים כמו שהיינו (רומן, 2019) בופור (2007) ימים נוראים (2019) תא גורדין (יוצר-שותף, תסריט, 2011) אופוריה (יוצר-שותף, תסריט, 2012) להיות איתה (עורך תסריט, 2013) שעת נעילה (יוצר-שותף, תסריט, 2020) בוגד (יוצר-שותף, תסריט, 2022) שמיים אדומים (יוצר-שותף, תסריט, 2023) רוח צפונית (יוצר-שותף,תסריט,2024) ניצה בן-דב, ילדי הדמיון שלי: מציאות ובדיון ב"ימי צקלג" של ס. יזהר וב"אם יש גן עדן" של רון לשם, קשת החדשה 23, 2008, 132–139 ניצה בן-דב, "חיילים בבועה ב'אם יש גן עדן' של רון לשם: רומן הבופור והבוץ הלבנוני", בתוך חיי מלחמה: על צבא, נקמה, שכול ותודעת המלחמה בפרוזה הישראלית, שוקן, 2016, עמ' 66–52; 289–307 רון לשם, ברשת החברתית Goodreads רשימת הפרסומים של רון לשם, בקטלוג הספרייה הלאומית רון לשם, ב"לקסיקון הספרות העברית החדשה" רון לשם, ב"לקסיקון הקשרים לספרות ישראלית" רון לשם, בלקסיקון "העין השביעית" לתקשורת ועיתונות הספרים של רון לשם, באתר "סימניה" רון לשם - זוכה פרס ספיר לספרות לשנת 2006, באתר News1 מחלקה ראשונה, 7 ביוני 2006 נעמה לנסקי, ראש ענף התנהלות, באתר הארץ, 6 בפברואר 2007 רון לשם, מתעורר בכיכר החופש, באתר ynet, 27 באוגוסט 2009 עמרי הרצוג, איראן וכאן | "מגילת זכויות הירח", באתר הארץ, 16 בספטמבר 2009 רון לשם, כיצד הצליח הסופר רון לשם לכתוב על טהראן כאילו התגורר בה במשך שנים?, באתר הארץ, 19 בספטמבר 2009 רון לשם, לפעמים, צריך להפר גם צווים, באתר הארץ, 22 ביולי 2011 גילי איזיקוביץ, "אופוריה": התבגרות עם סמים ובלי הורים, באתר הארץ, 29 בנובמבר 2012 זהרה רון, ‏הנה מוטלות גופותינו: על הספר החדש של רון לשם, באתר גלובס, 4 באוקטובר 2019 נמרוד עופרן‏, "יפים כמו שהיינו" כנראה לא יהפוך לקאלט, אך הוא בוגר ושלם, באתר וואלה, 22 באוקטובר 2019 קרן הבר, רון לשם: יצירה עם קול מיוחד זו יצירה שהרבה אנשים לא רצו אותה, בבלוג "הספרנים" של הספרייה הלאומית, 8 ביוני 2022 מאיה נחום שחל, רון לשם: "הבנתי שאין מדינה מאחורי הדגל", באתר כלכליסט, 17 באוקטובר 2023 רוני קורן-דינר, סגן עורך מעריב רון לשם מונה לעורך הראשי של אתר NRG, באתר הארץ, 16 ביוני 2004 רון לשם, "אם יש גן עדן", הוצאת זמורה ביתן, 2005, עמודים 315–317 רון לשם, "אם יש גן עדן", הוצאת זמורה ביתן, 2005, עמוד 95, לירז ליברטי: "זו הייתה הפעם הראשונה שבה שכבנו יחד תחת אש, ספגנו. שלושה מחבלים נהרגו שם, למרגלות המוצב, ורק אחרי שנהרגו, החלו העניינים להירגע במעט". איה חיות, "ימים נוראים", הסרט על יגאל עמיר, זכה בפרס אופיר לסרט הטוב ביותר, באתר הארץ, 22 בספטמבר 2019 כבוד: HULU תפיק סדרה שכתבו עמית כהן ורון לשם, באתר ynet, 13 ביוני 2019 איתי שטרן, הסדרה הישראלית היקרה אי פעם מחזירה את המלחמה לרמת הגולן, באתר הארץ, 7 באוקטובר 2019 רון לשם // מראה שחורה, באתר מגזין ליברל, ‏5 בספטמבר 2019 איתמר קציר, אופיר חובב, מוחרמת, מבוטלת ומסוגרת: האם בחסות המלחמה ישראל תהפוך לרוסיה החדשה?, באתר הארץ, 29 בנובמבר 2023